Φιλετάκια κοτόπουλου με ντοματίνια και βασιλικό
Ένα αφράτο ρύζι ή ευκολόβραστα νουντλς είναι το ιδανικό συνοδευτικό γι’ αυτό το γρήγορο και αρωματικό κοτόπουλο.
700 γρ. φιλέτο κοτόπουλου από μπούτι, κομμένο σε λεπτές λωρίδες (πάχους 2 εκ.), 3 σκελίδες σκόρδου, ψιλοκομμένες, 20 ντοματίνια, κομμένα στη μέση, 1 κουτ. σούπας μουστάρδα πικάντικη, 40 ml χυμός λεμόνι, 2 κουτ. σούπας φύλλα φρέσκου βασιλικού, ψιλοκομμένα, 80 ml ελαιόλαδο + επιπλέον για το τηγάνισμα, αλάτι, φρεσκοτριμμένο πιπέρι
Σε ένα μεγάλο τηγάνι ζεσταίνουμε το ελαιόλαδο σε μέτρια φωτιά και σοτάρουμε το κοτόπουλο για 6-7 λεπτά, μέχρι να ροδίσει από όλες τις πλευρές.Ρίχνουμε τα ντοματίνια, το σκόρδο και αλατοπίπερο και συνεχίζουμε το σοτάρισμα για άλλα 2-3 λεπτά, μέχρι να μαλακώσουν.Σε ένα μπολ ανακατεύουμε τη μουστάρδα και το λεμόνι και περιχύνουμε το κοτόπουλο.Ανακατεύουμε απαλά, σκορπίζουμε τον βασιλικό και μαγειρεύουμε για άλλα 5 λεπτά, μέχρι να μελώσουν τα ντοματάκια και να γίνει το κοτόπουλο.
Κοτόπουλο,Ντομάτα